# name
Disseny d’un programa formatiu per a la millora de les competències i habilitats en la preparació i conducció de presentacions orals en els graus de Nutrició Humana i Dietètica i de Ciència i Tecnologia dels Aliments

# metadata.dc.description[].value
Informe final del projecte d'innovació 2022PID-005

# metadata.dc.description.abstract[].value
Una comunicació oral eficaç és essencial en moltes professions, i tant els futurs nutricionistes dietistes com els tecnòlegs alimentaris no en són una excepció. Tot i així, la majoria d’estudiants 
universitaris no reben una formació específica en aquest àmbit. Una revisió feta amb 
coordinadors d’assignatures dels graus en Nutrició Humana i Dietètica (NHD) i en Ciència i 
Tecnologia dels Aliments (CTA) ha posat de manifest que els estudiants presenten dificultats 
importants a l’hora de fer exposicions orals dels seus treballs.
La capacitat de comunicar-se oralment és fonamental, ja que en l’àmbit professional tant 
nutricionistes com tecnòlegs han de transmetre informació, idees i solucions a públics diversos, 
siguin experts o no. Per això, cal que els alumnes d’aquests graus no només dominin els 
coneixements tècnics o científics, sinó que també sàpiguen expressar-los verbalment de manera 
clara, precisa i atractiva, amb el suport de recursos visuals. Les mancances principals detectades 
són: a) una formació insuficient per elaborar materials visuals per a presentacions; b) poca 
experiència en parlar en públic i conduir exposicions orals. Aquest Projecte d’Innovació Docent 
(PID) es planteja dins diverses assignatures dels graus de NHD i CTA, on els alumnes han de fer 
presentacions orals, ja sigui individualment o en grup, i defensar públicament els seus treballs.
L’objectiu del projecte és dissenyar i posar en marxa un programa formatiu per reforçar les 
competències comunicatives dels estudiants, ensenyant-los tècniques bàsiques d’exposició oral, 
fomentant la seva capacitat d’anàlisi i síntesi de coneixements i potenciant el treball en equips 
interdisciplinaris. Aquest aprenentatge es vol desenvolupar progressivament al llarg dels quatre 
cursos de manera transversal i integradora entre assignatures de diferents àrees.

# metadata.dc.rights[].value
cc by-nc-nd (c) Pérez Bosch, Maria, 2025

# metadata.dc.title[].value
Disseny d’un programa formatiu per a la millora de les competències i habilitats en la preparació i conducció de presentacions orals en els graus de Nutrició Humana i Dietètica i de Ciència i Tecnologia dels Aliments